สมอ.จับปลั๊กพ่วงไร้ มอก.ขายเกลื่อน
นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม (สมอ.) เปิดเผยหลังนำทีมเจ้าหน้าที่ สมอ. เข้าตรวจสอบร้านจำหน่ายภายในห้างสรรพสินค้าชื่อดังย่านบางแคว่า สมอ. โดยได้จับกุมผู้ค้าที่จำหน่ายสินค้าที่ไม่ได้มาตรฐานผลิตภัณฑ์ (มอก.) ในกลุ่มชุดสายพ่วง หรือที่เรียกกันโดยทั่วไปว่า ปลั๊กพ่วง, สวิทซ์ไฟฟ้า, เครื่องสำรองไฟฟ้า รวม 172 ชิ้น มูลค่ารวม 89,000 บาท ได้รับการร้องเรียนจากผู้บริโภคเป็นจำนวนมากว่า ร้านค้าในห้างหลายแห่งขายสินค้าไม่มีตรามาตรฐานผลิตภัณฑ์อุตสาหกรรม (มอก.) โดยเฉพาะชุดสายพ่วง หรือที่เรียกกันโดยทั่วไปว่า ปลั๊กพ่วง ซึ่งเป็น ผลิตภัณฑ์ที่ สมอ.ควบคุม การทำ/นำเข้าจะต้องได้รับอนุญาตจาก สมอ.ก่อน,ทั้งนี้ หากเป็นร้านค้าจะต้องขายเฉพาะผลิตภัณฑ์ที่ได้ มอก.เท่านั้น เนื่องจากชุดสายพ่วงที่ไม่ได้มาตรฐาน อาจเป็นอันตรายถึงแก่ชีวิต และเป็นสาเหตุหนึ่งของไฟฟ้าลัดวงจร ซึ่งเป็นต้นเหตุของการเกิดเพลิงไหม้ โดยทำมาจากวัสดุที่มีคุณภาพต่ำ และอาจมีการใช้สายไฟฟ้าที่มีขนาดเล็กและคุณภาพต่ำ ซึ่งไม่สามารถทนต่อการใช้งานกับเครื่องใช้ไฟฟ้าที่มีกำลังไฟสูงได้ หรือใช้กับเครื่องใช้ไฟฟ้าหลายเครื่องในเวลาเดียวกัน ทำให้สายไฟฟ้าเกิดการลุกไหม้อันเป็นต้นเหตุของการเกิดเพลิงไหม้ตามมา รวมถึงไม่มีอุปกรณ์ช่วยตัดกระแสไฟเกิน ดังนั้น การใช้ชุดสายพ่วงที่ได้มาตรฐานมีเครื่องหมาย มอก.รับรอง ผู้บริโภคจะมั่นใจได้ในความปลอดภัย,ขณะเดียวกัน หลังจากดำเนินการให้ความรู้และข้อแนะนำมาระยะหนึ่งแล้ว สมอ.จึงได้ดำเนินการตรวจควบคุมอย่างเข้มงวดในครั้งนี้ เพราะถือว่าร้านค้าและห้างเจ้าของพื้นที่ได้ทราบข้อปฏิบัติที่ถูกต้องแล้ว และหากพบการกระทำความผิดจะดำเนินการอายัดสินค้าและดำเนินการตามกฎหมายทันที มีโทษจำคุกไม่เกิน 1 เดือน หรือปรับตั้งแต่ 5,000-50,000 บาท หรือทั้งจำทั้งปรับ.
สมอ. จับกุมผู้ค้าที่จำหน่ายสินค้าที่ไม่ได้มาตรฐานผลิตภัณฑ์ (มอก.) ในกลุ่มชุดสายพ่วง หรือที่เรียกกันโดยทั่วไปว่า ปลั๊กพ่วง, สวิทซ์ไฟฟ้า, เครื่องสำรองไฟฟ้า รวม 172 ชิ้น มูลค่ารวม  89,000 บาท
สมอ.,วันชัย พนมชัย,ปลั๊กพ่วง,มอก.,มาตรฐาน มอก.,สายไฟ,ข่าวทั่วไป